《游金山寄扬州鲜于子骏従事邵光》
宋代·苏辙

扬州望金山，隐隐大如幞。
朅来长江上，孤高二千尺。
僧居厌山长，面面贴苍石。
虚楼三百间，正压江潮白。
清风敛霁雾，晓日曜金碧。
直侵鱼龙居，似得鬼神役。
我行有程度，欲去空自惜。
风吹渡江水，山僧午方食。
波澜洗我心，笋蕨饱我腹。
平生足游衍，壮观此云极。
铁瓮本谁安，海门复谁植。
东南递隐见，遥与此山匹。
兹游几不遂，深愧幕府客。
归时日已莫，正值江月黑。
顾视天水并，坐恐星斗湿。
使君何时罢，登览不可失。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。